tartuNLP/wikipedia-smugri-20251201 huggingface dataset:
De Havilland Canada Dash 8

De Havilland Canada Dash 8 (lyhennettynä DHC-8) on sarja syöttöliikenteen matkustajalentokoneita, jotka on suunnitellut de Havilland Canada 1980-luvun alussa. Vuoden 1996 jälkeen koneita on markkinoitu Q-sarjana, joka johtuu englannin kielen sanasta "quiet", "hiljainen". Muutos johtui ANVS (Active Noise and Vibration Suppression) -vastamelujärjestelmän asennuksesta koneisiin. Järjestelmän tarkoituksena on vähentää matkustamon melu- ja tärinätasoja lähelle nykyaikaisten suihkuturbiinikoneiden vastaavia.
Dash 8 -koneita käytetään kuten potkuriturbiinikoneita yleensäkin lyhyiden matkojen lennoilla, joita ei pienen kysynnän vuoksi kannata lentää isommilla suihkuturbiinikoneilla.
De Havilland Canadan jälkeen koneita valmisti kanadalainen Bombardier, joka osti vanhan kanadalaisen de Havilland Canada -yhtiön sen silloiselta omistajalta Boeingilta vuonna 1992, jolloin koneen nimeksi tuli Bombardier Q Series. Bombardier myi marraskuussa 2018 Dash 8-400-koneiden valmistusohjelman ja de Havilland -tavaramerkin kanadalaiselle Viking Air Ltd:lle 300 miljoonalla Kanadan dollarilla. Viking Airin omistaa samoin kanadalainen Longview Aviation, joka jo aikaisemmin osti Bombardierilta de Havillandin vanhempien koneen valmistusoikeudet. Longview Aviation valmisti Dash 8-400 koneita Toronton Downsview'ssä alkuvuoteen 2021 asti. Valmistus keskeytettiin, koska Longview Aviation joutui luopumaan Downsview'ssä sijaitsevista tiloistaan.
Laskutelineongelmat vuonna 2007.
12. syyskuuta 2007 SAS asetti konetyypin lentokieltoon kahden lyhyellä aikavälillä sattuneen laskeutumisonnettomuuden johdosta. Onnettomuudet johtuivat laskutelineissä olleesta häiriöstä. Tapausten jälkeen tehdyissä tutkimuksissa SAS kävi läpi 27 konetta, joiden kaikkien laskutelineistä löytyi ruostuneita pultteja.
22. syyskuuta uutisoitiin myös Lufthansan DHC-8-koneen joutuneen laskeutumaan pian nousun jälkeen laskutelineissä ilmenneen ongelman johdosta.
Samalla SAS päätti jatkaa konetyypin lentokieltoa.
SAS palautti kahdeksan konetta pari viikkoa myöhemmin uudelleen käyttöön, mutta koneilla oli edelleen ongelmia mm. moottoreiden kanssa.
27. lokakuuta SAS palautti Dash 8 -koneiden lentokiellon uuden laskutelinerikon johdosta ja seuraavana päivänä SAS päätti vetää ongelmakoneet pysyvästi liikenteestä, koska niiden turvallisuuteen ei pystytty luottamaan.
28. marraskuuta SAS päätti myydä kaikki omistamansa Dash 8 -koneet teknisten ongelmien vuoksi.
Neiti Näpsä

Sirkku Nenonilla Näpsä (engl. "Emily Quackfaster") eli Neiti Näpsä tai Neiti Natunen on kuvitteellinen hahmo Disneyn sarjakuvissa. Näpsä on Roope Ankan sihteeri, joka työskentelee rahasäiliöllä. Hahmon loi taiteilija Carl Barks vuonna 1961 ja hän esiintyi ensi kerran tarinassa "Midaan kosketus". Neiti Näpsästä on erilaisia taiteilijoiden näkemyseroja. Useiden italialaisten Ankka-taiteilijoiden tarinoissa hän on pitkä ja hänellä on keltaiset hiukset.
Don Rosan mukaan Neiti Näpsä on ollut Roopen sihteerinä jo vuodesta 1909, jolloin Roopen siskot palkkasivat hänet. Tuolloin Näpsällä oli mustat hiukset, mutta sarjan nykyhetkessä ne ovat harmaat.
Scooprock

Scooprock on Mikkelissä vuodesta 1999 lähtien järjestetty vuosittainen rock-festivaali, jonka järjestää Mikkelin ammattikorkeakoulun opiskelijakunta MAMOK. 
ScoopRock 2006 järjestettiin Mikkelin Vaakuna Areenalla torstaina 14. syyskuuta 2006 sekä Mikkelin Jäähallissa 15. syyskuuta 2006. Perjantain tapahtuma oli kaikille ja kaikenikäisille avoin, kun taas torstain tilaisuuteen pääsivät vain täysi-ikäiset. Esiintyjinä olivat torstaina Egotrippi, Lapko sekä Sinamore, perjantaina Amorphis, Mokoma, Stam1na, Ruoska, Nicole, Dyecrest, Naildown, Twilight Guardians sekä Hateform. Tapahtuman järjestettiin yhteistyössä Mikke ry:n sekä Mikkelin Jukureiden kanssa. ScoopRock 2006 oli osa Kampusfestari 2006 -tapahtumaa.
Vuonna 2007 tapahtuma muuttui kolmipäiväiseksi. Vuonna 2009 se pidettiin jäähallin sijasta Naisvuoritalolla.
Scooprockissa ovat esiintyneet muun muassa seuraavat yhtyeet:
Määri (virka)

Määri (, lausutaan ) on Ranskassa pormestari eli kunnallinen hallintoviranomainen, joka käyttää toimeenpanovaltaa kaupungeissa tai kunnissa. Määri valitaan yleisillä, yhtäläisillä ja salaisilla vaaleilla.
Historia.
Kunnan synty sellaisena kuin sen ymmärrämme, liittyy 1000-luvun tapahtumiin Ranskassa. Sittemmin 1100-luvulla syntyy määrin tehtävä. Tosiasiassa tehtävä syntyi heti, kun juridisesti ja poliittisesti tunnustettiin kunnat, ja niiden piti saada itselleen edustaja. Eri aikakausina ja eri alueilla on puhuttu pääreistä tai neuvoksista.
Sanan määri alkuperä tulee vuoteen 825 ajoittuvasta käsikirjoituksesta, jonka kirjoitti Saint-Germain-des-Prés’n luostarin apotti Irminon. Teoksessa käytetään termiä maior kun tarkoitetaan luostarin hallinnollisen alueen edustajaa eli henkilöä, joka hallinnoi kylää lääninherran laskuun.
Tehtävät.
Alueellisten yhteisöjen yleisessä lainsäädännössä, "Code général des collectivités territoriales" (lyh. CGCT) määritellyt määrin tehtävä ovat:
Määrin poliisivaltuudet, nykyisessä muodossaan ja laajuudessaan perustuvat 16. ja 25. elokuuta vuonna 1790 annettuihin lakeihin.
Peep

Peep on suomalaisen rockyhtye Rasmuksen (nyk. The Rasmus) esikoisalbumi. Se julkaistiin Suomessa, Virossa ja Venäjällä toukokuussa 1996. Myöhemmin albumista julkaistiin versio myös Japanissa. Yhtyeen jäsenet olivat levyn julkaisun aikaan vain 16-vuotiaita opiskelijoita. Runsaista arvosteluista huolimatta yhtye menestyi albumillaan ja kasvoi myöhemmin suomalaisen rockin suurimpien vientinimien joukkoon. 
Peepiä on myyty Suomessa yli 21 000 kappaletta, mikä oikeuttaa kultalevyyn.
Kappaleluettelo.
Musiikkivideot. Funky Jam 1996
Sade (laulaja)

Helen Folasade Adu (s. 16. tammikuuta 1959 Ibadan, Oyo, Nigerian siirtomaa ja protektoraatti), taiteilijanimeltään Sade [ʃɑ:'deɪ] Adu, on englantilainen laulaja ja lauluntekijä. Hänet tunnetaan pehmeästä, savuisesta alttoäänestään. Sade on kärkihahmo samannimisessä yhtyeessä Sade, joka esittää jazz- ja soul-vaikutteista pop-musiikkia.
Elämä ja ura.
Varhainen elämä.
Sade Adu syntyi Nigerian länsiosassa, jossa puhutaan joruban kieltä. Saden isä Bisi Adu oli nigerialainen opettaja ja hänen äitinsä, Anne Hayes, oli brittiläinen sairaanhoitaja. Saden englantilaisesta nimestä, Helen, ei pidetty Nigeriassa, minkä vuoksi häntä alettiin kutsua nimellä Sade. Anne Hayes palasi lastensa, Saden ja hänen vanhemman veljensä Banjin, kanssa takaisin Englantiin Saden ollessa 4-vuotias. 
Sade harrasti nuoruudessaan ratsastusta. Hän kuunteli soul-artisteja kuten Curtis Mayfield, Donny Hathaway ja Marvin Gaye.
Sade Adu aloitti muotisuunnittelun opiskelun Lontoossa, St. Martin's School of Artissa 1977. Valmistuttuaan hän perusti ystävättärensä kanssa pienen, miesten vaatteita valmistavan muotiliikkeen.
Musiikkiura.
1980-luvun alussa Sade lauloi lyhyen aikaa yhtyeessä nimeltä Arriva ja siirtyi sen jälkeen taustalaulajaksi 8-henkiseen yhtyeeseen nimeltä Pride, jonka jäsenien Stuart Matthewmanin (kitara, saksofoni), Paul Denmanin (basso) ja Paul Anthony Cookin (rummut) kanssa hän perusti vuonna 1982 oman yhtyeen. Yhtyeen nimeksi tuli Sade. Kosketinsoittaja Andrew Hale liittyi yhtyeeseen vuotta myöhemmin. Paul Anthony Cook erotettiin yhtyeestä 1984.
Vuonna 1984 yhtyeen single "Smooth Operator" nousi US A.C. Chart -listalla ensimmäiseksi. Yhtyeen ensimmäinen albumi "Diamond Life" (1984) nousi Britannian listalla toiseksi ja USA:ssa viidenneksi. Sade-yhtyeen albumeista kuusi on myynyt moninkertaisesti platinaa ja yhtyeen albumeja on myyty yli 50 miljoonaa kappaletta maailmanlaajuisesti. Yhtye on saanut neljä Grammy-palkintoa.
Yksityiselämä.
Sade Adu on ollut naimisissa espanjalaisen elokuvatuottaja Carlos Pliegon kanssa. Myöhemmin hän muutti Jamaikalle, missä sai vuonna 1996 tyttären musiikkituottaja Bob Morganin kanssa. Sittemmin Sade on asunut Englannissa.
Traxxas

Traxxas on vuonna 1986 perustettu yhdysvaltalaisyhtiö, joka valmistaa sähköllä tai nitrolla toimivia radio-ohjattavia ajoneuvoja. Alusta alkaen yhtiön ideana on ollut valmistaa valmiiksi koottuja malleja (RTR=Ready-To-Run), jotka vastaisivat laadultaan koottavia sarjoja. 
Traxxasin valmistamia malleja.
X-maxx-mallit:
2WD Stadium Truck -mallit:
Dudley

Dudley on noin asukkaan kaupunki ja asukkaan metropolihallintopiiri "(metropolitan borough)" Länsi-Midlandsin metropolikreivikunnassa läntisessä Keski-Englannissa. Se on Birminghamia ympäröivän Black Countryn entisen hiilikaivosalueen suurin kaupunki. Dudleyssä on eläintarha ja Dudleyn "Black Country Living Museum", entinen kaivoskylä, jossa järjestetään perinnetyönäytöksiä ja jossa matkailijat voivat vierailla muun muassa entisajan koulussa, apteekissa ja fish and chips -kioskilla.
Yhdysvaltain 82. maahanlaskudivisioona

Yhdysvaltain 82. maahanlaskudivisioona (, ”All-American”) on Yhdysvaltain maavoimien laskuvarjodivisioona.
Historia.
Divisioona perustettiin 25. elokuuta 1917 Camp Gordonissa, Georgiassa jalkaväkiyhtymänä. Ensimmäisessä maailmansodassa se osallistui mm. Meusen-Argonnen taisteluun loppuvuonna 1918. Nimensä se sai siitä, että divisioonassa oli vapaaehtoisia jokaisesta USA:n osavaltiosta.
Divisioona muutettiin laskuvarjodivisioonaksi 15. elokuuta 1942. Toisessa maailmansodassa se saapui 10. toukokuuta 1943 Pohjois-Afrikkaan. Pohjois-Afrikan sotatoimien päätyttyä yhtymä nousi maihin Sisiliassa, josta se jatkoi Italian mantereelle Salernossa operaatio Avalanchessa. Divisioona siirrettiin yhtä rykmenttiä lukuun ottamatta Britteinsaarille valmistautumaan maihinnousuun Euroopan mantereelle. Normandian maihinnousuun liittyen divisioonan joukot tekivät maahanlaskut 6. kesäkuuta 1944 vallaten Sainte-Mère-Eglisen kaupungin ja La Fièren sillan. Divisioona palasi heinäkuun alussa Englantiin taisteltuaan kolmekymmentäkolme päivää.
Divisioona liitettiin brittiläiseen 2. armeijaan, jonka mukana se teki maahanlaskun operaatio Market Gardenissa vallaten 16 siltaa Nijmegenin ja Groesbeekin välillä. Taisteltuaan 56 vuorokautta joukot joutuivat vetäytymään menetettyään runsaasti miehiä. Divisioona siirtyi 11. marraskuuta Reimsiin.
Saksan aloitettua 16. joulukuuta vastahyökkäyksen, mistä seurasi Ardennien taistelu. Yhdysvaltain maahanlaskudivisioonat olivat liittoutuneiden viimeisinä reserveinä. 82. divisioona oli 18. joulukuuta Belgiassa Webermontissa ja se ryhmittyi puolustukseen Salm-joelle. Saksalaisten hyökkäys saatiin torjuttua.
Myöhemmin se on taistellut Korean ja Vietnamin sodissa sekä Persianlahden ja Irakin sodissa. Yksikön nykyinen kotitukikohta on Fort Bragg Pohjois-Carolinassa.
Cheltenham

Cheltenham on noin asukkaan kaupunki ja hallintopiiri "(borough)" Gloucestershiren kreivikunnassa Englannissa. Se sijaitsee Severnjokeen laskevan Cheltjoen varrella Cotswoldsin länsiosassa. Se muodostaa viereisen Gloucesterin kaupungin kanssa noin asukkaan konurbaation.
Cheltenham on entinen kylpyläkaupunki, ja siellä on useita kuuluisia hevossiittoloita ja laukkarata. Se sijaitsee Bristolista Birminghamiin kulkevan rautatien varrella.
Lastenohjelma

Lastenohjelmat ovat televisio-ohjelmia, jotka on suunnattu pääasiassa lapsille. Ohjelmat ovat yleensä erilaisia animaatioita tai ohjelmia, joista on karsittu väkivalta, kiroilu ja muu kehitykselle haitallinen pois. Kuitenkin jotkut lastenohjelmat saattavat sisältää lievää kiroilua. Lastenohjelmat ovat viihdyttäviä ja opettavaisia.
Lastenohjelmille on myös perustettu omia kanavia, joista suosituimpia ovat Nickelodeon, MTV Juniori, Nelonen Nappula, Cartoon Network, Disney Channel ja sen rinnakkaiskanavat Disney Junior, Playhouse Disney ja Disney XD. 
Lastenohjelmat ovat usein vakiojuontajien ja heidän ympärilleen laaditun kehyskertomuksen yhteen sitomia makasiiniohjelmia monine osioineen. Lastenohjelmien yleisiä juontajatyyppejä ovat:
Bury

Bury on noin asukkaan kaupunki ja asukkaan metropolihallintopiiri "(metropolitan borough)" Suur-Manchesterin metropolikreivikunnassa Luoteis-Englannissa. Hallintopiiri ulottuu Penniinien nummilta pohjoisessa vajaan 7 kilometrin päähän Manchesterin keskustasta etelässä. Sen aluetta halkovat Irwelljoki ja useat moottoritiet.
Bury on vanhastaan markkinapaikka Boltoniin ja Rochdaleen johtavien teiden risteyksessä. 1800-luvulla kanavien rakentaminen ja puuvillateollisuuden kasvu lisäsivät Buryn merkitystä kauppapaikkana ja liikenteen solmukohtana.
Kaupunki tunnetaan verimakkarastaan (), joka yhdistetään Englannissa Buryyn kuten Suomessa mustamakkara Tampereeseen.
Who Made Who

Who Made Who on AC/DC-yhtyeen vuonna 1986 julkaistu albumi ja soundtrack Stephen Kingin elokuvaan "Maximum Overdrive".
Albumin kappaleista kolme, ”Who Made Who”, ”D.T.” ja ”Chase the Ace” olivat uusia, loput on otettu aikaisemmilta julkaisuilta. Kappaleet ”You Shook Me All Night Long” ja ”Hells Bells” ovat "Back in Black" -albumilta, ”Sink the Pink” ja ”Shake Your Foundations” "" -albumilta ja kappale ”For Those About to Rock (We Salute You)” albumilta "For Those About to Rock We Salute You" -albumilta. Vain yksi kappaleista, eli ”Ride On”, on edesmenneen laulajan Bon Scottin ajalta. Muissa kappaleissa laulusolistina toimii Brian Johnson.
"Who Made Who" julkaistiin remasteroituna vuonna 2003 osana "AC/DC remasters" -sarjaa.
Video.
Vuonna 1986 albumista julkaistiin videoversio, joka sisälsi kappaleet:
EuroAirport Basel-Mulhouse-Freiburg

EuroAirport Basel-Mulhouse-Freiburg on kansainvälinen lentoasema lähellä Baselia (Sveitsi), Mulhousea (Ranska) ja Freiburg im Breisgauta (Saksa).
EuroAirport Basel-Mulhouse-Freiburg on yksi maailman harvoista lentoasemista, joka on kahden maan hallinnassa (Ranska ja Sveitsi). Lentoaseman hallituksessa on kahdeksan jäsentä kummastakin maasta. Lentoasema sijaitsee Ranskan maaperällä.
Lentoasema oli aikaisemmin jaettu kahteen erilliseen osaan (Sveitsin puoli ja Ranskan puoli), joiden välillä oli rajatarkistuspiste. Sveitsin liityttyä Schengenin sopimukseen maaliskuussa 2009 osat yhdistettiin.
Kansainvälisen statuksen takia EuroAirportilla on kolme lentoasemakoodia: BSL (Basel) on sveitsiläinen koodi, MLH (Mulhouse) on ranskalainen koodi ja EAP (EuroAirport) on kansainvälinen koodi.
Matkustajamäärä.
Lentoseman vuosittaiset matkustajamäärät ovat olleet lähes jatkuvassa kasvussa: viiden miljoonan matkustajan raja ylittyi vuonna 2011 ja seitsemän miljoonan raja vuonna 2015:
Anita Hirvonen (albumi)

Anita Hirvonen on Anita Hirvosen studioalbumi vuodelta 1990.
Isoamyylinitriitti

Isoamyylinitriitti (C5H11NO2) kuuluu nitriittien aineryhmään. Se on normaaliolosuhteissa olomuodoltaan keltainen veteen liukenematon neste. Isoamyylinitriitin rakennekaava on (CH3)2CHCH2CH2ONO, moolimassa 117,15 g/mol, kiehumispiste 97–99 °C, tiheys 0,875 g/cm3, leimahduspiste 3 °C, itsesyttymislämpötila 209 °C ja CAS-numero 110-46-3.
Isoamyylinitriitistä käytetään myös nimityksiä "amyylinitriitti", "3-metyylibutanolinitriitti" tai "isopentyylialkoholinitriitti".
Voimasointu

Voimasointu (en. "power chord") merkitsee sointua, joka rakentuu pohjasävelestä, puhtaasta kvintistä (ns. viitossointu tai kvinttisointu) ja mahdollisesta oktaavista. Se on terssitön vajaasointu. Voimasointuja käytetään enimmäkseen kitaransoitossa, ja erityisesti rock- ja metallimusiikissa. Kvintin tilalla voidaan myös soittaa käännetty kvartti. Nimi "voimasointu" tulee siitä, että puhdas kvintti ei ole duuri eikä molli, ja se kuulostaa näin voimakkaammalta kuin diatoninen sointu. Voimasointua merkitään yleisimmin isolla kirjoitetulla pohjasävelellä, jonka perässä on luku 5, esim. C5.
Joidenkin lähteiden mukaan rock and roll -kitaristi Link Wray oli pioneeri voimasoinnun käytössä. Blues-kitaristi Elmore James käytti 1950-luvun lopulla voimasointuja särönsoundin kanssa, kuten myöhemmät rock-kitaristit (esimerkiksi kappaleessa "I Need You"). Tunnetuin esimerkki voimasointujen käytöstä lienee Deep Purplen kitaristin Ritchie Blackmoren riffi kappaleessa Smoke on the Water.
Tabulatuuri-esimerkki.
 A5 oktaavilla ja ilman | 
 e|-------------|-------------|
 H|-------------|-------------| Kyseessä on A-voimasointu.
 G|---2---------|-------------| Kaikki voimasoinnut on soitettavissa samalla
 D|---2-tai-7---|---2-tai-----| otteella eri sävelistä, vaihtamalla asemaa.
 A|---0-----7---|---0-----7---| Esimerkissä on käytetty standardi-viritystä.
 E|---------5---|---------5---|
Mikäli kitara viritetään standardivireen sijasta täyskvarttiviritykseen, kaikki voimasoinnut voidaan soittaa miltä tahansa kieliparilta käänteisinä kvartteina.
Nuotti-esimerkki.
Kyseessä on F5-voimasointu.
Norjan vaakuna

Norjan vaakuna on Norjan kuningaskunnan kansallistunnuksena käytettävä vaakuna. Norjan vaakuna on yksi Euroopan vanhimmista, sillä vaakunan historia voidaan ajoittaa aina 1200-luvulle, jolloin Haakon IV Haakoninpoika käytti kilpeä, johon oli kuvattu leijona. Punainen väri on mainittu kuninkaan saagassa. Vuonna 1280 Kuningas Eirik Magnusson lisäsi kruunun ja hopeisen kirveen. Kirves on ase, jolla Pyhä Olavi surmattiin Stiklestadin taistelussa 1030. Vaakuna on kuitenkin kokenut jonkin verran tyylillisiä muutoksia tultaessa lähemmäs nykyaikaa. Myöhäiskeskiajalla kirveen varsi kasvoi pidemmäksi ja ase alkoi muistuttaa hilparia.
Tanskan kuninkaallinen vaakuna

Tanskan kuninkaallinen vaakuna on pääasiassa Tanskan kuningashuoneen käytössä oleva vaakuna. Kuningas Frederik X päätti uuden vaakunan käyttöönotosta joulukuussa 2024. Aikaisempi kuninkaallinen vaakuna oli vuodelta 1972 eli se oli ollut käytössä Margareeta II:n vallassaoloajan. Vaakunoiden suurin ero on siinä, että uudessa vaakunassa ei enää ole Ruotsiin viittaavia kolmea kruunua, vaan sekä Grönlanti että Färsaaret ovat saaneet oman kentän vaakunaan. Aikaisemmin Grönlannin, Färsaarten ja Ruotsin vaakunat olivat yhdessä vaakunan neljänneskentässä.
Vaakunan vasemman yläkulman kentässä on Tanskan valtionvaakuna, jossa on kolme kävelevää kruunattua leijonaa. Oikeassa yläkulman kentässä on Färsaarten vaakuna, vaakunaeläimenä on lammas. Oikeassa alakentässä on Etelä-Jyllannin vaakuna, jossa on kaksi leijonaa ja vasemmassa alakulmassa on Grönlannin vaakuna, jossa on kuvattuna jääkarhu. Vaakunan keskellä oleva risti symboloi Dannebrogia.
Ruotsin vaakunan kolme kruunua olivat Tanskan kuninkaallisessa vaakunassa Kalmarin unionin perustamisesta 1397 lähtien. Unionin maat käyttivät unionin toisten maiden vaakunoita omissa vaakunoissaan. Ruotsi erotessa Kalmarin unionista 1523 ja unionin hajotessa Tanskan kuningas antoi kruunujen olla lipussaan, mutta entistä symboliarvoa niillä ei enää sen jälkeen ole ollut.
Ristinummi (Vaasa)

Ristinummi () on Vaasan 29. kaupunginosa ja osa samannimistä suuraluetta kaupungin itärajalla. Asukkaita oli 3 724 vuonna 2015. Alue alkoi kehittyä 1970-luvulla ja kaupunginosassa pidettiin asuntomessut vuonna 1975. 
Ristinummella sijaitsevat muun muassa Variskan yhtenäiskoulu ja Ristinummen S-market. Kivenheiton päässä sijaitsevat kaupungin vedenottamo Pilvilampi ja läheiset luontoalueet. Ristinummella sijaitsi aiemmin myös vuonna 1977 rakennettu Ristinummen ostoskeskus, joka purettiin vuonna 2023. Ostoskeskuksen vieressä sijainnut purettavana ollut Nummen koulu tuhopoltettiin toukokuussa vuonna 2017. Ristinummella asuu paljon vanhuksia ja ulkomaalaistaustaisia asukkaita.
Väestö.
Vuonna 2015 Ristinummen alueella asui 3 724 asukasta.
Ristinummen alueelle on keskittynyt merkittävä määrä kaupungin vieraskielistä väestöä. Alueen asukkaista äidinkielenään suomea puhui 76,9 %, ruotsia 5,3 % ja muita kieliä 17,8 % vuonna 2015. Alueen työvoimasta oli opiskelijoita 17,3 % ja työttömiä 18,3 % vuonna 2013. Ristinummen työttömyysaste oli tuolloin määrällisesti suurinta Vaasan kaikista tilastoalueista.
Amerikanhaapa

Amerikanhaapa ("Populus tremuloides") on lehtipuu, joka kuuluu haapojen ja poppelien sukuun. Sitä tavataan suuressa osassa Pohjois-Amerikkaa.
Amerikanhaapa muistuttaa hyvin paljon Euroopassa kasvavaa metsähaapaa ("Populus tremula"), mutta runko on vaalenharmaa tai valkoinen. Eri maanosien haapalajit myös risteytyvät keskenään. Risteymä tunnetaan nimellä hybridihaapa ("Populus" × "wettsteinii").
Kuten metsähaavan, myös amerikanhaavan juurakko voi olla jopa tuhansia vuosia vanha. Kun vanhat rungot kuolevat, juurakosta nousee esiin uusia. Haavat selviytyvätkin metsäpaloista hyvin, sillä liekit ja niiden kuumuus eivät yllä maanalaisiin osiin. Näin haavat muodostavat jatkuvasti kasvavia yhdyskuntia, jotka saattavat peittää jopa useiden hehtaarien alan. Utahissa on eräs yhdyskunta, jonka väitetään olevan 80 000 vuotta vanha.
Ksyleeni

Ksyleeni eli dimetyylibentseeni on bentseenin johdannainen hiilivety, joka sisältää aromaattisen renkaan lisäksi kaksi metyyliryhmää. Ksyleenin kemiallinen kaava on C6H4(CH3)2 (bruttokaava C8H10). Ksyleenin moolimassa on 106,2 g/mol, ja sillä esiintyy kolme eri isomeeriä, joissa metyyliryhmät ovat sitoutuneet eri kohtiin bentseenirengasta. Isomeerit ovat:
Ksyleeniä saadaan maaöljystä ja sitä käytetään sekä liuottimena, polttoaineena että raaka-aineena. Ksyleeni on ärsyttävä ja helposti syttyvä aine (leimahduspiste 29–39 °C isomeeristä riippuen). Ksyleenit ovat puhtaina yhdisteinä herkkäliikkeisiä, värittömiä nesteitä, joiden haju muistuttaa bentseeniä. Ksyleenit eivät liukene veteen, mutta liukenevat kaikissa suhteissa bentseeniin, etanoliin, eetteriin ja tetrakloorimetaaniin. Ksyleenien kauppalaadut ovat tavallisesti isomeeriseoksia, joissa meta-ksyleeni on tavallisesti vallitseva yhdiste. Ksyleenien ollessa lähtöaineina valmistettaessa muita yhdisteitä tulee niiden olla puhtaita isomeerejä. Orto-ksyleeniä voidaan käyttää muun muassa valmistettaessa ftaalihappoanhydridiä, meta-ksyleeniä valmistettaessa isoftaalihappoa ja para-ksyleeniä valmistettaessa tereftaalihappoa ja dimetyylitereftalaattia.
Ympäristö- ja terveysvaikutukset.
Ksyleeni voi kulkeutua elimistöön joko hengitysteitse, nielemällä tai ihon läpi. Aine aiheuttaa ärsytystä silmissä ja iholla myös kuivattaen ihoa pitkäaikaisen altistuksen aikana. Se voi vaikuttaa keskushermostoon ja aiheuttaa muun muassa päänsärkyä ja pahoinvointia.
Ksyleeni on vaarallista jätettä ja tulee toimittaa vaarallisen jätteen vastaanottoon. Pienet määrät voi kuivattaa ulkoilmassa; tyhjä, hyvin tuuletettu pakkaus voidaan kierrättää.
Ronan (albumi)

Ronan on irlantilaisen poplaulaja Ronan Keatingin ensimmäinen sooloalbumi, joka julkaistiin Britanniassa 31. heinäkuuta 2000. Se nousi listan kärkeen ja myi nelinkertaista platinaa, mikä tekee siitä Keatingin menestyneimmän albumin. Suomessa levy nousi parhaimmillaan listan kuudennelle sijalle, mikä on myös Keatingin paras sijoitus Suomessa. Albumin myyntilukuja kasvattivat radiohitti ”Life Is A Rollercoaster” ja Keatingin esiintyminen Elämä lapselle -konsertissa syyskuussa 2000.
Levytys.
Keating aloitti albumin levyttämisen pian Boyzonen viimeisen konsertin jälkeen alkuvuodesta 2000. Hän matkusti ympäri Yhdysvaltoja ja työskenteli useiden tuottajien ja muusikoiden kanssa muun muassa Los Angelesissa, Miamissa ja Nashvillessa, mistä hän haki countryvaikutteita. Bee Geesin kanssa syntyi yhteistyönä kappale ”Lovers and Friends”, jota Keating ei kuitenkaan julkaissut albumillaan, sillä se ei hänen mukaansa sopinut kokonaisuuteen. Bee Gees julkaisi lopulta kappaleen vuoden 2005 kokoelma-albumillaan "Love Songs". Keating työsti kappaleita myös Boyzone-tuottaja Stephen Lipsonin kanssa ja yksi niistä, ”Once Upon a Lifetime”, löytyy vain Britannian ja Irlannin julkaisulta.
”In This Life” on alun perin countrylaulaja Collin Rayen kappale. Ronanin levytettyä oman versionsa myös Westlife levytti kappaleen vuoden 2005 albumilleen "Face to Face".
Julkaisut.
Albumin ensimmäinen single ”When You Say Nothing At All” julkaistiin vuosi ennen levyn julkaisua, kun Keating oli edelleen Boyzonen jäsen. Kappale nousi Britannian singlelistan ykköseksi heinäkuussa 1999, kun se oli myös elokuvan "Notting Hill" soundtrackilla. Seuraava julkaisu ”Life is a Rollercoaster” valmisteli albumin julkaisua, mutta ei kuitenkaan edustanut albumilla vallitsevaa tyyliä. Kappale on nopeatempoinen popkappale, mutta suurin osa levyn lauluista on balladeja. Se nousi listaykköseksi edeltäjänsä tapaan, kun taas loppuvuodesta julkaistu ”The Way You Make Me Feel” jäi kuudenneksi. Kyseinen kappale oli osittain Bryan Adamsin käsialaa ja hän myös laulaa taustalla.
High and Mighty Color

HIGH and MIGHTY COLOR on japanilainen vuonna 2004 perustettu j-rock-yhtye.
Historia.
Anti-Nobunaga.
Bändi lähti MEGin ja SASSYn pienestä Metallica covereita tehneestä bändistä. Pari vuotta sen jälkeen he päättivät mennä pidemmälle taitojensa kanssa kuin vain covereiden tekemiseen. Sassy antoi mACKAzille mahdollisuuden liittyä, ja tämä kutsui mukaan myös ystävänsä Kazuton. Yūsuke ei ensin aikonut liittyä bändiin, sillä aikoi soolouralle. MEG kuitenkin sai tahtonsa läpi kysymällä asiasta joka päivä melkein neljän kuukauden ajan. Bändi tunnettiin tuolloin nimellä "Anti-Nobunaga". Se soitti suurimmaksi osaksi vain kahviloissa ja muissa pienissä paikoissa. SASSY, bändin johtaja, lähetti demoja japanilaisille levy-yhtiöille, mutta heidät hylättiin aina. Pieni japanilainen levy-yhtiö kuitenkin hyväksyi heidät, ja he alkoivat soittaa muuallakin kuin vain Okinawassa, jossa he asuivat.
SME ja Mākīn liittyminen.
Kesällä 2003 "Sony Music Entertainment Japan" löysi heidät Okinawassa vuosittain järjestetyillä festivaaleilla, ja tarjosi heille mahdollisuuden päästä levylle jossa esiintyi useita artisteja. Mākīn he tapasivat musiikki festarilla, jota kutsuttiin "Music picnic festival"iksi. SME:n mielestä Mākī ja Anti-nobunaga eivät olleet mitään erityistä yksinään, mutta yhdessä heistä tulisi jotain ennennäkemätöntä Japanissa. Mākī aluksi hylkäsi tarjouksen liittyä, sillä halusi matkustaa ulkomaille opiskelemaan englantia. Bändin jäsenet kuitenkin saivat hänet suostuteltua mukaan, ja Mākīn liityttyä he vaihtoivat bändin nimen "High and Mighty Coloriksi". Vuoden 2004 he käyttivät laulujen kirjoittamiseen ja levyttämiseen. Heidän ensimmäinen singlensä "Over" myytiin loppuun heti ensimmäisen kuukauden aikana. Se kuitenkin julkaistiin uudestaan seuraavana vuonna. Sen jälkeen he ovat julkaisseet 3 albumia ja 10 singleä.
Halava

Halava eli viitahalava ("Salix pentandra") on pajukasveihin ("Salicaceae") kuuluva puu tai pensas, jota kasvatetaan joskus myös koristekasvina.
Ulkonäkö ja koko.
Kasvutapa ja lehdet.
Halava on 2–15 metriä korkeaksi kasvava puu tai pensas. Sen paljaat ja kiiltävät oksat ovat väriltään vihreitä tai punertavia. Vanhemmiten rungon väri muuttuu vihertävänharmaaksi ja se kaarnoittuu pystyliuskaisesti. Silmut ovat kooltaan noin 3–4 millimetriä pitkiä, ruskeita ja kiiltäviä.
Halavan kierteisesti järjestäytyneissä lehdissä on lyhyet ruodit ja tyvellä pienet korvakkeet, jotka kuitenkin varisevat pian pois. Lehtilapa on noin 6–8 senttimetriä, lehtimuoto on pitkä-soikea. Lehtilaita on saha- ja nystylaitainen. Lehdet ovat molemmin puolin paljaita ja vihreitä, alapuoli on kuitenkin hieman vaaleamman vihreä. Lehtisuonia on 10–12.
Kukat ja hedelmät.
Halava kukkii yleensä kesäkuun alussa kun lehdet ovat kasvaneet miltei täysikokoisiksi. Se on kaksikotinen ja hyönteispölytteinen, eli sen hede- ja emikukat ovat norkkoina eri yksilöissä. Sen kukinnot norkkoja jotka ovat norkkosuomujen hangoissa noin 3–4 senttiä pitkiä. Norkoissa olevat kukat ovat kehättömiä, pieniä ja niissä on mesinystyt. Hedenorkot ovat keltaisia ja niissä on viisi hedettä. Heteiden palhot ovat valkokarvaisia. Eminorkot ovat vaalean vihreitä ja niiden emikukissa oleva emiö on kaksiluottinen, sikiän on karvaton. Yhdessä eminorkossa saattaa olla 150 kukkaa.
Halavan norkoissa olevissa kodissa kehittyvät pienet lenninhaivenelliset siemenet. Kukinnan jälkeen ne varisevat norkoista vasta myöhään syksyllä. Norkot jäävät roikkumaan halavaan yli talven.
Levinneisyys.
Halavan levinneisyysalue käsittää suuren osan Eurooppaa ja Länsi-Siperian sekä Mongolian. Suomessa se on yleinen suurimmassa osassa maata. Lapissa se on kuitenkin harvinainen.
Elinympäristö.
Halava vaatii kasvupaikaltaan ravinteikasta ja kosteaa kasvualustaa. Se viihtyy etenkin rannoilla, kosteissa lehdoissa ja korvissa sekä muilla kosteilla kasvupaikoilla.
Muuta.
Halavaa käytetään energiapuuna. Sitä on myös käytetty korinpunontaan ja siitä on tehty parkitsemisessa käytettäviä parkkiaineita. Kirjallisuudessa halava mainitaan Aleksis Kiven runossa Ikävyys kokoelmasta "Kanervala" (1866).
Mustuvapaju

Mustuvapaju ("Salix myrsinifolia") on pajukasveihin ("Salicaceae") kuuluva puuvartinen kasvi. Sen levinneisyys käsittää suuren osan Eurooppaa Lounais-Eurooppaa lukuun ottamatta.
Mustuvapaju voi olla pensasmainen tai puumainen ja jää alle 10 metriä korkeaksi. Se viihtyy etenkin rannoilla. Laji voi risteytyä lettopajun ("Salix myrsinites"), kiiltopajun ("Salix phylicifolia") ja tunturipajun ("Salix glauca") kanssa. Mustuvapajun alajeja ovat oudanmustuvapaju eli outapaju ("Salix myrsinifolia" subsp. "borealis"), kuolanmustuvapaju eli kuolanpaju ("Salix myrsinifolia" subsp. "kolaënsis") ja etelänmustuvapaju (subsp. "myrsinifolia").
Mustuvapajun nimi juontuu siitä, että sen lehdet mustuvat kuivuessaan.
Schanuelin konjektuuri

Schanuelin otaksuma on seuraava transkendenttisten lukujen teoriaan liittyvä avoin ongelma:
Olkoon annettu "n" Q:n suhteen lineaarisesti riippumatonta kompleksilukua "z"1...,"z""n". Tällöin kuntalaajennuksella Q("z"1...,"z""n",exp("z"1)...,exp("z""n")) on transkendenttinen aste Q:n suhteen on vähintään "n".
Otaksuman esitti Stephen Schanuel 1960-luvulla ja se löytyy esimerkiksi Serge Langin kirjasta . Otaksumaa ei ole kyetty ratkaisemaan tai osoittamaan epätodeksi.
Jos otaksuma pitää paikkansa, siitä seuraa muun muassa Lindemannin–Weierstrassin lause, Gelfondin–Schneiderin lause ja useita muita eksponenttifunktioita koskevia trankendenttisia ominaisuuksia, kuten esimerkiksi lukujen π ja "e" algebrallinen riippumattomuus.
Scott W. Williams on formuloinut seuraavan käänteisen Schanuelin otaksuman:
Olkoon "F" numeroituva kunta, jonka karakteristika on nolla ja "e" : "F" → "F" on homomorfismi additiiviselta ryhmältä ("F",+) multiplikatiiviselle ryhmälle ("F",·), jonka ydin on syklinen. Oletetaan edelleen, että mitkä tahansa "n" "F":n alkiota "x"1...,"x""n" ovat lineaarisesti riippumattomia Q:n suhteen ja Q:n laajennuksen Q("x"1...,"x""n","e"("x"1)...,"e"("x""n")) transkendenttinen aste "Q":n suhteen on vähintään "n". Tällöin on olemassa kuntahomomorfismi "h" : "E" → C jolle "h"("e"("x"))=exp("h"("x")) kaikilla "F":n alkioilla "x".
Schanuelin otaksuman potenssisarjoille todisti James Ax vuonna 1971. Sen mukaan:
Olkoon annettu mitkä tahansa "n" "Q":n suhteen lineaarisesti riippumatonta potenssisarjaa "f"1...,"f""n" in "t"C"t":ssä. Tällöin C("t"):n laajennuksen C("t","f"1...,"f""n",exp("f"1)...,exp("f""n")) transkendenttinen aste C("t"):n suhteen on vähintään "n".
JoKero

JoKero on romanialaisen eurodance-yhtye Akcentin toinen single vuonna 2006 julkaistulta "French Kiss With Kylie" -albumilta. Kappale oli albumin suurin hitti ensimmäisen singlen, "Kylien" jälkeen.
Akcent osallistui kappaleella Romanian euroviisukarsintoihin, joissa se voitti yleisöäänestyksen, mutta sijoittui silti toiseksi, ja loppukilpailuun lähti Mihai Trăistariu "Tornerò"-kappaleellaan.
"JoKerosta" tehtiin myös musiikkivideo. Singlellä mukana oli alkuperäisen version lisäksi kaksi remix-versiota.
Madame Ngô Đình Nhu

Trần Lệ Xuân eli Madame Ngô Đình Nhu (22. elokuuta 1924 Hanoi, Ranskan Indokiina – 24. huhtikuuta 2011 Rooma, Italia) oli Etelä-Vietnamin presidentti Ngô Đình Diệmin veljen Ngô Đình Nhun vaimo. Koska Diệm ei koskaan avioitunut, Madame Nhu toimi käytännössä valtionpäämiehen aviopuolison tapaan ja hänellä oli suuri sananvalta Vietnamin hallinnossa. Nhu päätyi maanpakoon miehensä ja Diệmin saatua surmansa vallankaappauksessa 3. marraskuuta 1963. Nhu itse kuoli Roomassa vuonna 2011.
Elämäkerta.
Trần Lệ Xuân syntyi vuonna 1924 Hanoissa ja hänellä oli kaksi sisarusta. Hänen isänsä Trần Văn Chương oli opiskellut lakia Pariisissa ja palattuaan Vietnamiin hän avioitui keisarisuvun jäsenen kanssa. Perhe oli rikastunut toiminnallaan Ranskan siirtomaahallinnossa ja eli ylellisesti. Lệ Xuân opiskeli arvostetussa ranskankielisessä koulussa Lycée Albert Sarrautissa Hanoissa jättäen kuitenkin opintonsa lopulta kesken. Hän oppi puhumaan sujuvaa ranskaa, muttei koskaan kirjoittamaan äidinkielellään vietnamiksi.
Vuonna 1943 Lệ Xuân meni naimisiin itseään 14 vuotta vanhemman Ngô Đình Nhun kanssa. Aviomies Nhu työskenteli kansalliskirjastossa, kunnes siirtomaahallinto erotti hänet virastaan hänen veljensä Ngô Đình Diệmin kansallismielisen toiminnan takia. Pari muutti Đà Lạtiin, jossa heille syntyi neljä lasta. Diệmin noustua Vietnamin tasavallan presidentiksi vuonna 1955 he muuttivat edelleen presidentinpalatsiin Saigoniin. Madame Nhu sai Diệmin hallinnossa useita eri virallisia ja epävirallisia virkoja. Diệm ei avioitunut koskaan ja Madame Nhu toimikin käytännössä valtionpäämiehen puolison tehtävissä. Hän sai nopeasti mainetta tunteettomasta ja välinpitämättömästä asenteestaan Vietnamin johtavan välittömän sisäpiirin ulkopuolisia kohtaan. Esimerkiksi Yhdysvaltain lähettiläs kenraali J. Lawton Collins kehotti Diệmiä hankkiutumaan eroon Nhusta, joka halusi kuitenkin pitää perheensä lähellään. Lähinnä Collinsin antaman kehotuksen takia Nhu väitti usein sittemmin yhdysvaltalaisten tukevan eri Diệmin kukistamiseen tähdänneitä tahoja.
Nhu alkoi lopulta antaa omia säädöksiään, joihin lukeutui esimerkiksi abortin, ehkäisyn, prostituution, tanssin, ennustamisen ja nyrkkeilyn kiellot. Hän piti myös itseään feministinä luoden jopa puoliaseellisen naisten solidaarisuusliikkeen. Kun Etelä-Vietnamissa syttyi buddhalaisena kriisinä tunnettu buddhalaisten munkkien protestiliike, Nhu väitti heidän toteuttamiaan polttoitsemurhia yhdysvaltalaisten yllyttämiksi ja viittasi niihin halventavasti grillaamisena. Yhdysvalloissa tällaiset kommentit olivat yksi tekijä, mikä käänsi yhdysvaltalaisten yleisen mielipiteen Diệmin hallintoa vastaan. Kun Diệm kieltäytyi edelleen hankkiutumasta eroon Nhusta, asia vaikutti myös marraskuussa 1963 häntä vastaan toteutetun vallankaappauksen syntyyn.
Vallankaappaus toteutui 2. marraskuuta 1963. Diệm ja Nhun aviomies saivat surmansa. Nhu oli sen sijaan ollut ennen vallankaappausta propagandamatkalla Belgradissa, Roomassa, Pariisissa ja kaappauksen tapahtuessa Los Angelesissa Yhdysvalloissa. Kaappauksen jälkeen hän jäi maanpakoon Roomaan, jossa hän vietti loppuelämänsä. Nhu kuoli 24. huhtikuuta 2011.
Pioneerikomppanian määrävahvuus (talvisota)

Pioneerikomppanian määrävahvuus talvisodan aikana koostui mm. seuraavasta henkilöstöstä ja kalustosta:
Pioneerikomppanian organisaatioon kuului:
Tervasaari (Helsinki)

Tervasaari () on Helsingissä Kruununhaan edustalla
sijaitseva saari. Tervasaari on yhteydessä mantereeseen Tervasaarenkannas-nimisellä pitkällä pengertiellä. Penger yhtyy Pohjoisrantaan Helsingin kantakaupungin itälaidalla.
Saarella sijaitsee muun muassa aittaravintola, lasten leikkipaikka, koira-aitaus uimapaikkoineen, esiintymis- ja tapahtumatila sekä mattolaituri. Tervasaari peruskorjattiin toimivaksi puistoksi 1990-luvulla.
Historia.
Tervasaari on saanut nimensä tervan vientiä harjoittaneiden kauppiaiden varastosta, joka sijaitsi saarella. Tervasaari 1640-luvun kartoissa esiintyi nimellä Tiäruholmen. Nimi Tervasaari vakiintui 1800-luvun loppupuolella.
Vuonna 1804 Tervasaari vuokrattiin lautavarastoksi lautakauppias Petter Heidenstrauchille. Vuonna 1805 Heidenstrauch rakensi saarelle terva-aitan. Aitta on saaren ainoa säilynyt rakennus. Aitat sijoitettiin Tervasaareen palovaaran vuoksi.
Kaupungit olivat tuohon aikaan puutalokaupunkeja, joiden talot oli katettu palavilla materiaaleilla, kuten päreillä, tuohella tai turpeella, ja lisäksi pihoilla säilytettiin heiniä ja polttopuita. Myös palokalusto oli tehotonta. Näiden syiden vuoksi palojen leviämisen vaara oli suuri. Esimerkiksi marraskuun 1808 tulipalossa Helsingistä tuhoutui lähes neljäsosa. 
Sotien aikana Tervasaaressa oli ilmatorjuntatykki, ja aittaa käytettiin sen miehistön majapaikkana. Vuonna 1939 Tervasaarenkannas rakennettiin yhdistämään Tervasaarta ja Pohjoisrantaa. Kun pysyvä yhteys saareen oli saatu, kaupunki ryhtyi käyttämään saarta varastonaan. Saaren ympärille rakennettiin korkea lauta-aita. Talvisin Tervasaareen tyhjennettiin lumikuormia.
Vuonna 1970 Tervasaari avattiin kokonaan kaupunkilaisille. Silloin saarella viimeisenä toiminut sementtivalimo siirtyi pois. Tervasaarta ryhdyttiin laajentamaan tuomalla sinne täytemaata. Viimeisen suuren kunnostustyön yhteydessä vuonna 1995 saarella sijainnut tekolampi täytettiin.
Käyttö.
Tervan varastoinnin jälkeen saarta on käytetty monin tavoin. Vuonna 1967 saaren terva-aittaan avattiin ravintola Tervasaaren Aitta. Ravintolatoiminnasta ovat vastanneet muun muassa Oy Primula Ab, Leila Orpanan Pirkkis Ky ja ravintola Zinnkellerin omistaja Wolfgang Wiegand. Vuodesta 2007 lähtien ravintolatoiminnasta on vastannut A&amp;S Ravintolat Ravintola Savun nimellä. 
1990-luvun kunnostusten jälkeen Tervasaaresta on tullut Helsingin kaupungin puisto, jossa on muun muassa lasten leikkipaikka ja koirapuisto. Tervasaarenkannaksella toimii Helsingin Moottorivenekerhon venesatama, jossa on myös vierasvenepaikkoja. Tervasaarella on myös tapahtumalava, jolla on nouseva katsomo. Amfiteatterissa esiintyy vuosittain kaksi ammattiteatteria: HIT Helsinki tuottaa koko perheen teatteriesityksiä sekä vuodesta 2005 toiminut Teatteri Helsinki, joka tuottaa aikuisille näytelmiä.
Tiedustelija

Tiedustelija on sotilas, joka on saanut erikoiskoulutuksen tiedusteluun. Tiedustelijoiden tehtävänä on tiedon kerääminen vihollisesta sekä tiedon toimittaminen sitä hyödyntäville tahoille. Tavallisesti tämän tehtävän suorittaminen edellyttää muun muassa taitoa pysyä piilossa viholliselta, tunnistaa kalustoa sekä viestivälinetaitoja. Tiedustelijalta vaaditaan lisäksi kovaa fyysistä kuntoa, koska tehtävään siirtymiset voivat olla useita kymmeniä kilometrejä.
Tiedustelijat Suomen puolustusvoimissa.
Tiedustelijat käyttävät koulutushaaratunnuksenaan havua sissien tapaan. Varusmiesten koulutuksessa havumerkki ansaitaan yleisesti niin sanotun havumarssin päätteeksi. 
Tiedustelijoiden koulutus on fyysisesti vaativampaa tavalliseen jääkärikoulutukseen verrattuna. Tiedustelijat toimivat yleensä vihollisen selustassa tai vihollisen läheisyydessä, jolloin myös henkinen rasitus on kovilla.
Tiedustelijoita koulutetaan seuraavissa joukko-osastoissa:
Tiedustelijoita koulutetaan lisäksi mm. rajajääkärikomppanioissa.
Epic Records

Epic Records on yhdysvaltalainen levy-yhtiö ja Sony Music Entertainmentin tytäryhtiö.
Historia.
Columbia Records perusti Epicin alun perin vuonna 1953. Yhtiön toimialana olivat jazz-musiikki ja klassinen musiikki. Kymmenen vuotta myöhemmin yhtiö laajentui rock-, R&amp;B- ja country-musiikkiin ja saavutti ensimmäiset kultalevynsä nousten merkittävään asemaan. 1988 Sony osti Columbia Recordsin ja liitti Epicin itseensä.
Artistit.
Epicille levyttäneitä artisteja:
23. pioneerikomppania (talvisota)

23. pioneerikomppania (23. PionK) oli talvisodan pioneerikomppania. Se perustettiin 9.-11.10.1939 Savonlinnassa, vaikka yksikön reserviläiset koottiin pääosin Heinävedeltä ja Varkaudesta.
Varustaminen.
23. PionK pyrittiin varustamaan määrävahvuuksien mukaisesti, mutta puolustusvoimien kalustopulasta johtuen määrävahvuuksia ei saavutettu.
Päällikkö.
23. PionK:n päällikkönä toimi jääkärikapteeni Julius Saaristo
Keskittäminen.
23. PionK keskitettiin Leppäsilta-Loimola alueelle 13.-16.10.1939 osana 12. divisioonaa
Guy Kawasaki

Guy Kawasaki (s. 1954) on yhdysvaltalainen riskisijoittaja. Hän työskenteli Apple Computerilla vuodesta 1984 alkaen, markkinoiden menestyksekkäästi Macintosh 128K -tietokonetta. 90-luvulla Kawasaki jätti Applen ja siirtyi ACIUS-yhtiön toimitusjohtajaksi. Myöhemmin hän perusti Fog City Software -yhtiön. Nykyään Kawasaki toimii kalifornialaisen Garage Technology Ventures -sijoitusyrityksen toimitusjohtajana.
Kawasaki on tunnettu tietotekniikkatuotteiden markkinoinnin kehittäjänä, joka teki tunnetuksi evankeliointi-tyyppisen markkinointimenetelmän. Hän on kirjoittanut tietotekniikan markkinoinnista useita kirjoja.
Honolulussa syntynyt Kawasaki on suorittanut psykologian kandidaatin tutkinnon Stanfordin yliopistossa ja kauppatieteiden maisterin tutkinnon Kalifornian yliopistossa.
Teokset.
Kawasaki on kirjoittanut muun muassa seuraavat kirjat:
Juho Tolppola

Juho Tolppola (s. 5. lokakuuta 1981 Vantaa) on suomalainen ammattilaisnyrkkeilijä. 
Amatöörinä Tolppola otteli 175 ottelua, joista saavutti 135 voittoa. Vuonna 2000 hän saavutti EM-pronssia. Suomenmestaruuden hän voitti vuosina 1998 ja 2000 ja 2001. Hän on saavuttanut voitot myös Tammer- ja GeeBee-turnauksista. 
Ammattilaisena Tolppola on otellut vuodesta 2001 lähtien. Lokakuussa 2006 hän nousi EBU:n rankingissa kymmenen parhaan joukkoon voitettuaan keskiafrikkalaisen Gabriel Mapoukan tuomariäänin 3–0. Tolppola otteli 30. tammikuuta 2007 Hartwall Areenassa Euroopan unionin mestaruudesta hallitsevan mestarin Michele Di Roccon kanssa mutta hävisi 12-eräisen ottelun pisteillä. Maaliskuun puolivälissä Tolppola sairastui sydänlihastulehdukseen, minkä vuoksi hänen maaliskuulle suunniteltu ottelunsa Kemissä peruttiin. Hän palasi kehään 18. toukokuuta Helsingin urheilutalolla ja voitti pistein hänelle aiemminkin hävinneen latvialaisen Arturs Jashkulsin.
Tammikuussa 2008 Tolppola hävisi Englannissa ottelun Euroopan mestaruudesta brittiläistä Colin Lynesiä vastaan. Tolppola pääsi otteluun kakkoshaastajan loukkaannuttua. Huhtikuussa 2008 hän voitti argentiinalaisen Walter Sergio Gomezin tuomariäänin täysien erien jälkeen. 
Joulukuussa 2008 Tolppola pääsi euroopanmestaruusotteluun italialaista Gianluca Brancoa vastaan. Ottelu keskeytettiin 9. erässä Tolppolan silmäkulmassa olleen turvotuksen vuoksi. Suomalainen P3-nyrkkeilytalli jätti keskeytyksestä protestin, joka jäi tuloksettomaksi. Seuraavassa ottelussaan 14. helmikuuta 2009 Tolppola kohtasi puolalaisen Maurycy Gojkon. Tolppola voitti vasenkätisen Gojkon kaikin tuomariäänin.
Seuraavan kerran Tolppolan piti nousta kehään 18. huhtikuuta 2009 mutta kamppailu peruttiin Tolppolan sairastelun vuoksi.
30. toukokuuta 2009 Helsingissä käydyssä otteluillassa Tolppola kohtasi Giuseppe Laurin toisen kerran urallaan. Kamppailun panoksena oli EBU-liiton vyö. Tolppola diskattiin 9. erässä. Diskauksen jälkeen Tolppolan isä Jack hyökkäsi tuomarin kimppuun ja löi tätä.
Juho Tolppola kukisti paluuottelussaan viiden vuoden ottelutauon jälkeen toukokuussa 2014 Ruotsin Suro Ismailovin kaikin tuomariäänin.
Syyskuussa 2014 Helsingin Hartwall Areenassa käydyssä ottelussa Tolppola voitti italialaisen Emanuele de Prophetisin kahdeksaneräisessä ottelussa yksimielisin tuomaripistein.
Huhtikuussa 2015 Tolppola otteli unkarilaista Szabolcs Szaboa vastaan Helsingin Hartwall Areenassa kuusieräisen ottelun, jonka voitti kaikin tuomariäänin.
Tolppola kävi Matias Laitista vastaan Alahärmässä 23. toukokuuta 2015 välisarjan kymmeneräisen SM-ottelun, joka päättyi Tolppolan selkeään pistevoittoon. Tolppola antoi kuitenkin ottelun jälkeen nesteenpoistolääke hydroklooritiatsidia sisältävän positiivisen dopingnäytteen. Dopingkäry tarkoitti sitä, että ottelun tulos mitätöitiin ja Tolppola menetti tittelinsä. Lisäksi Tolppolalle määrättiin kahden vuoden kilpailukielto.
Tolppolan on määrä palata kehään Vantaan Energia -areenalla 13. toukokuuta 2017 käytävässä ottelussa Unkarin Gyorgy Mizseita vastaan. Kyseessä on samalla Tolppolan uran 25-vuotisjuhlaottelu.
Sweet Home Chicago

”Sweet Home Chicago” on musiikkikappale, joka on noussut blues-standardin asemaan. Laulu noudattaa perinteistä blueskaavaa, ja sen uskotaan olevan Robert Johnsonin kirjoittama. Hän on myös levyttänyt kappaleen tunnetuimman ja varhaisimman levytyksen vuodelta 1936.
Johnson ei itse ollut tiettävästi koskaan käynyt Chicagossa. Kappaleen sanoituksissa ”Chicagon” on nähty symbolisoivan jotakin ideaalista kaupunkia todellisen Chicagon sijasta. Kappaleessa Chicagon sanotaan sijaitsevan Kaliforniassa (”back to the land of California to the sweet home Chicago”). Tässä Johnson on joko tehnyt käsittämättömän maantieteellisen virheen tai sitten myös laulun ”Kalifornia” on tarkoitettu vain symbolisoimaan jonkinlaista ideaalista seutua vastakohtana Mississippin suistoalueelle, jossa Johnson asui.
Kappaleen sanoituksia on usein muuteltu cover-versioissa. Erityisesti viittaus Kaliforniaan on usein muutettu. Esimerkiksi pianisti Roosevelt Sykesin versiossa ”Kalifornia” on korvattu ilmaisulla ”same old place” (”sama vanha paikka”).
Kappaleen todellisesta kirjoittajasta on kiistelty jonkin verran. 1930-luvun Mississippin bluesmusiikki perustui usein materiaalin lainaamiseen jostain aikaisemmasta lähteestä. Aikaisemmin nauhoitetuista blues-kappaleista ainakin Scrapper Blackwellin vuonna 1928 levytetty kappale, ”Kokomo Blues”, muistuttaa ”Sweet Home Chicagoa”. Samoin jotkut Kokomo Arnoldin kappaleet ovat hyvin saman tyyppisiä.
Kappaleen tekijänoikeudet omistaa liikemies Stephen LaVere, joka vuonna 1973 sai Johnsonin sisarpuolen, Carrie Thompsonin, allekirjoittamaan sopimuksen, jossa rojaltit jaetaan kahtia LaVeren ja Thompsonin itsensä kesken.
Kappaleen cover-versioita on valtaisa määrä. Esimerkiksi Buddy Guy, Magic Sam, Freddie King ja Foghat ovat tehneet kappaleesta coverin. Vuoden 1980 elokuvassa "The Blues Brothers" on kappaleesta versio, jonka Blues Brothers ilmoittaa omistavansa Magic Samille. Laulun tekijänoikeudet omistava LaVere on sanonut, että kappaleen status blues-yleisön keskuudessa vastaa jazz-standardin ”When the Saints Go Marching In” asemaa.
Terra Cognita

Terra Cognita Oy on suomalainen luonnontieteisiin, tekniikkaan ja talouteen erikoistunut kirjankustantamo. Kustantamon perustaja on Kimmo Pietiläinen. Kimmo Pietiläisen lisäksi kustantamossa työskentelee kääntäjä ja kustantaja Juha Pietiläinen.
Luonnontieteellisten teosten lisäksi kustantamo on julkaissut myös esimerkiksi psykologiaa käsitteleviä teoksia ja kaunokirjallisuutta. Julkaisut ovat olleet pääasiassa käännöksiä.
Kirjoja.
Terra Cognitan julkaisemia kirjoja ovat mm.
Barnet

Barnet "(London Borough of Barnet)" on yksi Lontoon 32:sta kaupunkipiiristä ja sijaitsee kaupunkialueen luoteisosassa. Sen pinta-ala on 87 neliökilometriä, ja siellä asui vuonna 2017 noin ihmistä. Alueen väestöstä 15,5 prosenttia on juutalaisia, mikä tekee siitä Britannian suurimman juutalaisyhteisön.
Barnetiin pääsee Lontoon metron Northern Linen (tunnusväri musta) kumpaakin haaraa pitkin. 
Barnetissä on Ilmavoimien museo Hendonin vanhalla lentokentällä.
Bexley

Bexley "(London Borough of Bexley)" on yksi Lontoon 32:sta kaupunkipiiristä ja sijaitsee kaupunkialueen itäosassa. Sen pinta-ala on 61 neliökilometriä, ja siellä asui vuonna 2017 noin ihmistä. Bexleyn alueella on yli 200 puistoa, joten se on Lontoon vihreimpiä kaupunkipiirejä. Vaikka se on Lontoon lähiötä, Bexleyyn kuuluu myös paljon rakentamatonta maata, jopa nummea, varsinkin Thamesin rannoilla. 
Bexleyyn pääsee paikallisjunalla.
Drew Fuller

Drew Fuller (s. 19. toukokuuta 1980 Los Angeles, Kalifornia) on yhdysvaltalainen näyttelijä. Hän on esiintynyt muun muassa "Siskoni on noita" -televisiosarjassa, jossa hänet nähtiin Christopher Perry Halliwellin roolissa, lumottujen valontuojana. Fullerilla on tummanruskeat hiukset ja vihreät silmät, pituutta on 185 cm. Hän työskenteli ennen mallina, mutta ymmärsi, että näytteleminen on sitä mitä hän tahtoi todella tehdä. Fullerilla on pikkusisko Hilary ja hän asuu tällä hetkellä Los Angelesissa. Hän omistaa myös linnun Pink (nimetty Pink Floydin mukaan) ja kissan The Chad. Fuller rakastaa sushia, harrastaa monenlaista urheilua ja pelkää lentämistä.
Bromley

Bromley "(London Borough of Bromley)" on yksi Lontoon 32:sta kaupunkipiiristä ja sijaitsee kaupunkialueen kaakkoisosassa. Sen pinta-ala on 150 neliökilometriä, ja siellä asui vuonna 2017 noin ihmistä. Bromley on Lontoon kaupunkipiireistä pinta-alaltaan suurin ja siihen sisältyy paljon viheralueita. Asutus keskittyy sen pohjois- ja länsireunoille. Bromleyyn on nykyisin Tramlink- ja paikallisjunayhteydet, ja tulevaisuudessa sinne pääsee myös Bakerloo Linen jatko-osaa pitkin.
Urheilu.
Valioliigatasoinen jalkapalloseura Crystal Palace FC pelaa kotiottelunsa alueen länsiosan Selhurst Parkilla.
Croydon

Croydon "(London Borough of Croydon)" on yksi Lontoon 32:sta kaupunkipiiristä ja sijaitsee kaupunkialueen eteläosassa. Sen pinta-ala on 87 neliökilometriä, ja siellä asui vuonna 2017 noin ihmistä, enemmän kuin missään muussa Lontoon kaupunkipiirissä. Siellä on paljon kaupan alan työpaikkoja ja toimistoja.
Croydoniin pääsee paikallisjunilla, busseilla ja raitiovaunulla. Etelä-Lontoon pikaraitiotiejärjestelmän Tramlinkin keskuspaikka on Croydonissa. London Overgroundin East London Line on kulkenut West Croydonin aseman kautta vuodesta 2010 alkaen.